«Սոցիալական ձեռնարկությունների ասոցիացիան կնպաստի հանրապետությունում սոցիալ-տնտեսական իրավիճակի բարելավմանը: Կստեղծվեն սոցիալական ձեռնարկություններ, որում կներգրավվի խոցելի խավը, օրինակ` կանայք, հաշմանդամություն ունեցող անձինք, որոնց գործատուները խուսափում են աշխատանքի ընդունելուց: Այդպես գոնե չնչին տոկոսով կնվազի գործազրկությունը: Ինչքան շատ ՀԿ-ներ միանան մեզ, այնքան ավելի հեշտ կիրագործենք մեր ծրագրերը և կհասնենք մեր նպատակներին»,- ասում է Անուշ Ասլանյանը: